Diari Oficial de la Generalitat Valenciana


Sumari del DOGV 9687, del 20-09-2023 (2023/9455)

Anunci pel qual se sotmeten a nova informació pública les sol·licituds d'autorització administrativa prèvia, autorització administrativa de construcció i ocupació de vies pecuàries, corresponents a la infraestructura d'evacuació compartida de dues centrals fotovoltaiques denominades Santa Ana I i Santa Ana II, amb una potència per a instal·lar de 4,5 MW cadascuna, situada al terme municipal d'Elx. Expedient ATALFE/2020/33 (Santa Ana I).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9687

Data del DOGV
:   20-09-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/9455


Data del document
:   11-09-2023

Organisme emissor


Tipus de document
:   Anunci

Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme
    * pla d'urbanisme

Anunci pel qual se sotmeten a nova informació pública les sol·licituds d'autorització administrativa prèvia, autorització administrativa de construcció i ocupació de vies pecuàries, corresponents a la infraestructura d'evacuació compartida de dues centrals fotovoltaiques denominades Santa Ana I i Santa Ana II, amb una potència per a instal·lar de 4,5 MW cadascuna, situada al terme municipal d'Elx. Expedient ATALFE/2020/33 (Santa Ana I). [2023/9455]  
Als efectes establits en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica;  
- la Llei 24/2013, de 26 de desembre, del sector elèctric,  
- el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica;  
  
- la Llei 21/2013, de 9 de desembre, d'avaluació ambiental, i en el Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental;  
  
- la Llei 3/2014, d'11 de juliol, de vies pecuàries de la Comunitat Valenciana;  
- la Llei 43/2003, de 21 de novembre, de forests;  
- la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic,  
  
- i la Llei 39/2015, d'1 d'octubre, del procediment administratiu comú de les administracions públiques,  
se sotmeten a nova informació pública les sol·licituds d'autorització administrativa prèvia, d'autorització administrativa de construcció i d'ocupació de vies pecuàries, de la instal·lació elèctrica que s'indica:  
  
Peticionari: European Energy World, SL, NIF S10162328 i amb domicili social al c/ Colón, 1, P8, porta 23, CP 46631 València  
Infraestructura d'evacuació compartida de les centrals fotovoltaiques denominades Santa Ana I, amb potència màxima total dels mòduls fotovoltaics (pic): de 4,9959 MWp, potència nominal dels inversors: 4.500 kW i capacitat d'accés concedida: 4.500 kW, i Santa Ana II, amb una potència màxima total dels mòduls fotovoltaics (pic): de 4,9959 MWp, potència nominal dels inversors: 4.500 kW i capacitat d'accés concedida: 4.500 kW.  
Emplaçament d'infraestructura d'evacuació: polígon 163, parcel·les 266, 9061, 9045, 9036, 9090, 9050, 9055, 9053, 9031, 9009; polígon 159 parcel·la 124 del terme municipal d'Elx (Alacant)  
La central fotovoltaica Santa Ana II, també de titularitat del mateix promotor, es tramita en l'expedient administratiu ATALFE/2020/32.  
  
Ambdós expedientes inicialment van ser sotmesos al tràmit d'informació pública i consultes corresponents per un termini de 30 dies, d'acord amb les disposicions dels articles 23 i 24 del Decret llei 14/2020, de 7 d'agost, del Consell de la Generalitat. A aquest efecte, es va publicar un anunci conjunt en el Diari Oficial de la Generalitat Valenciana de data 27 de gener de 2022 i en el Butlletí Oficial de la Província d'Alacant de data 11 de gener de 2022. A causa de les modificacions substancials produïdes en la infraestructura d'evacuació compartida per diferents informes i/o consultes realitzades als organismes/administracions amb béns o drets al seu càrrec afectats per la instal·lació elèctrica, es fa aquesta nova informació pública de la proposta d'infraestructura d'evacuació compartida modificada.  
Tots dos projectes compten amb informe de determinació d'afeccions ambientals emés per la Direcció General de Qualitat i Educació Ambiental de data 13 d'octubre de 2022, segons el que s'estableix en l'article 19 bis del Decret Llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, en què es resol la continuació del procediment per no apreciar-se efectes significatius sobre el medi ambient que requerisquen el sotmetiment a un procediment d'avaluació ambiental. Aquest informe es troba exposat per a consulta pública en l'adreça electrònica següent: https://agroambient.gva.es/es/web/evaluacion-ambiental/seguiment-d-expedients-d-avaluacio-d-impacte-ambiental-  
Òrgan competent per a autoritzar la instal·lació: Servei Territorial d'Indústria, Energia i Mines d'Alacant de la Conselleria d'Innovació, Indústria, Comerç i Turisme.  
Documents sotmesos a informació pública:  
- Projecte d'infraestructura evacuació. Denominació: Línia subterrània de mitjana tensió de 6.705 m, per a evacuar l'energia generada de les plantes fotovoltaiques FV Santa Ana I i FV Santa Ana II.  
- Estudi d'impacte ambiental.  
- Estudi d'integració paisatgística.  
- Memòria justificativa del compliment dels criteris del Decret llei 14/2020.  
- Pla de desmantellament i restitució del terreny i entorn afectat.  
  
- Plec general de normes de seguretat en prevenció d'incendis forestals.  
- Documentació per a l'ocupació de vies pecuàries.  
- Separates dirigides a:  
• Conselleria de Medi Ambient, Aigua, Infraestructures i Territori. Direcció General d'Urbanisme, Paisatge i Avaluació Ambiental  
• Conselleria de Medi Ambient, Aigua, Infraestructures i Territori. Direcció General de Medi Natural i Animal  
• Comunidad General de Regantes Riegos de Levante, IS.  
• Confederació Hidrogràfica del Xúquer, OA.  
• I-DE Redes Eléctricas Inteligentes, SAU.  
• Ministeri de Transports, Mobilitat i Agenda Urbana  
• Mancomunidad de los Canales del Taibilla, OA.  
• Aigües i Sanejament d'Elx, SA.  
• Fundació Cultural Miguel Hernández  
• Ajuntament d'Elx  
Pressupost: 858.693,44 €  
Característiques principals:  
La nova línia elèctrica d'evacuació compartida, totalment subterrània, té una longitud de 6.705 m, de circuit simple a 20 kV i un conductor HEPRZ1 12/20 kV 3x(1x630) mm² Al. Té l'origen en el centre de seccionament compartit, situat en la parcel·la 266 del polígon 163 del terme municipal d'Elx (Alacant), i discorrerà pràcticament de manera íntegra per un camí públic, fins a les barres de 20 kV de la subestació ST Saladas de tensions 20/220 kV, de titularitat del gestor de la xarxa de distribució, I-DE Redes Eléctricas Inteligentes, SAU, situada en la parcel·la 124 del polígon 159 del terme municipal d'Elx (Alacant).  
  
Les vies pecuàries sobre les quals se sol·licita la concessió demanial d'ocupació són les següents:  
- Assagador del Rebolledo  
- Assagador dels Mollons de Bru  
La documentació serà exposada per a consulta pública en l'adreça electrònica següent: https://cindi.gva.es/es/web/energia/alacant, en castellà i https://cindi.gva.es/va/web/energia/alacant, en valencià, en l'apartat «Informació pública», disponibles l'endemà de la publicació.  
  
Segons la modificació realitzada, en virtut del Decret llei 1/2022, de 22 d'abril, de mesures urgents en resposta a l'emergència energètica i econòmica originada a la Comunitat Valenciana per la guerra d'Ucraïna de l'article 33.1 del Decret llei 14/2020, de 7 agost, del Consell, els projectes amb una potència de generació menor o igual a 10 MW tindran caràcter prioritari i es tramitaran pel procediment d'urgència, d'acord amb la Llei 39/2015, de procediment administratiu comú de les administracions públiques. Per tot això, l'aplicació al procediment de la tramitació d'urgència redueix a la meitat els terminis establits per al procediment ordinari, excepte els relatius a la presentació de sol·licituds i recursos, segons s'indica en l'article 33 de la llei esmentada.  
  
Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació relacionada en l'adreça electrònica indicada https://cindi.gva.es/es/web/energia/alacant, així com dirigir a aquest servei territorial les al·legacions que es consideren oportunes en el termini de quinze (15) dies hàbils comptadors a partir de l'endemà de la publicació d'aquest anunci, les quals es podran presentar telemàticament a través de la seu electrònica de la Generalitat, accedint a l'enllaç següent https://www.gva.es/es/inicio/procedimientos'id\_proc=15531&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos que siguen procedents contra la resolució definitiva del procediment.  
  
Alacant, 11 de setembre de 2023.- La cap del Servei Territorial d'Indústria, Energia i Mines d'Alacant: Rosa María Aragonés Pomares.